**Vremea cântării**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea cântării

A trecut iarna, şi s-a dus!

Venit-au ploi de primăvară

Şi a-nverzit tot codrul iară,

Şi-aşa-i frumos de nespus

Când priveşti în largul zării,

Căci a sosit vremea cântării

Spre slava Domnului Isus.

E-aşa... un freamăt al vieţii

În dragoste de ce-i frumos

Privind la cerul maiestuos,

Şi-i dă puls de-aur tinereţii

Să se-avânte-n largul zării,

Căci a sosit vremea cântării

Un psalm înălţat frumuseţii.

Şi-atâta farmec, e-n rulare

Când primăvara îşi extinde

Aria sa, pentru-a cuprinde,

În cortul său, viile-n floare

Cu mireasma-n largul zării,

Căci a sosit vremea cântării

Slăvind iubirea-I creatoare.

Flaviua Laurian Duverna